钦定古今图书集成/明伦汇编/氏族典/第149卷 > 孙时
## 钦定古今图书集成/明伦汇编/氏族典/第149卷 > 孙时

按《郓城县志》：“时字习之，洪武庚午举人，授壶关教谕，
陞金坛知县，升刑部员外郎，出补河南佥事，入为大
理丞，庭谳冤狱，多所平反。尝以论报忤旨，系狱疽发。
成祖察其忠，释之，赐药存问。洪熙元年，升工部侍郎，
改南京太常寺卿。正统改元，固请休致，赐玺书驰驿
归。朝臣赐敕归者，自时始。”